Escornalbou ens endinsa en una època en què la burgesia benestant va habilitar antics edificis històrics per convertir-los en les seves residències.
Així, el 1911, Eduard Toda va comprar l'antic monestir de Sant Miquel d'Escornalbou i el restaurà amb total llibertat.
La visita ens permet conèixer l'ambient d'una casa benestant a principis de segle XX, on es van reunir les principals figures de la Renaixença convidades per Toda.
A les diferents estances queden mostres de les col·leccions que Toda havia reunit en els seus viatges.
Vicecònsol a Macau, Hong Kong i Shangai, i cònsol a Egipte, aprofità aquestes experiències per conèixer diferents cultures.
Es va interessar especialment per l'antic Egipte: va participar en les excavacions de Tebes i va reunir una col·lecció privada d'art egipci que cedí al Museo Arqueológico Nacional de Madrid i al Museu Víctor Balaguer de Vilanova i la Geltrú.
Algunes peces ens descobreixen també l'interès que la Renaixença despertà per la història de Catalunya i en especial del monestir de Poblet.
Enmig de la peculiar interpretació que Toda va donar a l'antic conjunt, s'entreveuen les restes del monestir.
Fundat el 1153, el monestir de Sant Miquel d'Escornalbou fou el centre de la baronia que reunia els pobles de Duesaigües, Riudecanyes, Vilanova d'Escornalbou, l'Argentera, Colldejou, Pradell de la Teixeta i la Torre de Fontaubella.
Toda en preservà alguns elements, com l'església i el claustre, tot i que el va reformar per convertir-lo en un jardí des d'on gaudir d'una de les millors vistes de les comarques de Tarragona.
No es permet fer visita lliure dins el monument.
Dies laborables (excepte de l'1 d'agost al 15 de setembre)
Caps de setmana i de l'1 d'agost al 15 de setembre
Reduïda: 5 € (entrada + visita guiada)
Tenen dret a gratuïtat (especial):
NOTA: aquest horari està en vigor i anul·la qualsevol altre horari publicat amb anterioritat en aquesta o en altres pàgines web, com també en fulletons i tríptics informatius.
Horari de visites guiades de l'1 d'octubre al 15 de desembre i de l'1 de març al 31 de maig:
Horari de visites guiades del 16 de desembre al 28 de febrer:
Horari de visites guiades de l'1 de juny al 31 de juliol i del 12 al 30 de setembre:
Horari de visites guiades de l'1 d'agost a l'11 de setembre:
Per més informació contactar amb el monument.
HORARI SETMANA SANTA (La taquilla i l'entrada es tanquen 30 minuts abans del límit horari)
Dimarts, dimecres i dijous: català: 10.30 h, 13.00 h i 16.00 h; castellà: 11.45 h i 14.30 h
Dilluns de Pasqua: català: 10.30 h, 13.00 h i 16.00 h; castellà: 11.45 h i 14.30 h
Tancat els dilluns no festius, el 25 i 26 de desembre i l'1 i 6 de gener.
Protocol per a l'etapa de represa i "nova normalitat" per a la realització de visites guiades.
Instruccions relatives al funcionament de les reserves i visites guiades al Castell monestir d'Escornalbou
L'empresa concessionària es reserva el dret de modificar aquest horari per causa de força major o per complir amb els aforaments establerts, així que es recomana realitzar reserva prèvia.
Per concertar visites per a grups amb reserva prèvia al telèfon 977 638 556.
Les instal·lacions no estan adaptades per a persones amb minusvalideses.